But Buffon plan don change after Sweden nack Italy total of 1-0 inside two World Cup qualifier matches for Stockholm and Milan.

Image copyrightMIGUEL MEDINAImage example
Na only for 1930 and 1958 Italy no go World Cup

Di na di first time since 1958 wey Italy no go play for World Cup.

Buffon say: ''na big shame say my last official game for Italy go happen together with no World cup. Na all of us una go blame, because na all of us no try. No be like na one person cause wetin happen.''

Image copyrightValerio PennicinoImage example
Di last time Sweden qualify for World Cup na for 2006, di same year wey Italy carry di cup

No be only Gianluigi Buffoon retire after dis Sweden beating wey happen for San Siro, Milan, Italy.

Buffon Juventus teammate Andrea Barzagli and Roma midfielder Daniele de Rossi also retire from international football and e be like say Giorgio Chiellini go fit join them.

"Future for Italian football go dey because we get ability and mind, we dey proud, and di same way we take fall na so we go stand up," na wetin im talk.

Top Italy sports newspaper, La Gazzetta dello Sport, talk say di result na like as if world wan end.

Di newspaper write: "time don reach make we start to dey think about other things we fit do for 2018 June: music show, cinema, village festivals. Anything go better pass make we dey watch Sweden play for World Cup - that wan go pain us die."